38ª Mostra de teatre
13 de octubre de 2022

Carcaixent

Torna un any més la Mostra de Teatre a Carcaixent, que enguany celebra la 38ª edició. Es podrà gaudir de les següents representacions:

21 d'octubre: PASSPORT

És un homenatge a les companyies de teatre i les seues divertides aventures pel món. Quatre còmics ens porten a un delirant viatge pels cinc continents, a més de retratar de manera absurda mil i una anècdotes.

22 d'octubre: L’ABRAÇADA DELS CUCS

L’abraçada dels cucs és una història d’amistat poc corrent, una comèdia que ens conta com els llaços afectius poden sorgir en les situacions més inesperades i absurdes.

23 d'octubre: LA MÀQUINA DE RUBE GOLDBERG

Un espectacle de de teatre, humor i màgia, en la qual ens conviden a complir somnis sense necessàriament seguir el camí que (se suposa) tenim marcat.

28 d'octubre: EL PLA

El pla és una comèdia negra en la qual els seus protagonistes es despullen a poc a poc de les seues màscares socials, per a portar fins al límit tot l'instint de supervivència i la noció de l'amistat.

29 d'octubre: ELS VILLALONGA

A la família Villalonga li ha arribat l'hora de decidir, de mirar-se cara a cara i revelar com són de consistents els principis de cadascun d'ells; i el més important, saber si tot això té alguna cosa a veure amb la felicitat.

30 d'octubre: OLEA

Olea naix de l'arbre present en totes les cultures mediterrànies com a símbol de resistència, fortalesa i pau. Aquesta simbologia ritual i agrícola està present en cada imatge, la qual cosa permet diferents capes de lectura a l'espectador.

INFORMACIÓ I VENDA:

VENDA de localitats:

\- A partir del dilluns 17 d’octubre, a les 9:00 h. en l’Àrea de Cultura i en instanticket.es (https://entradas.instanticket.es/teatrecarcaixent/public/janto/main.php…)

\- A la taquilla del teatre: els dies dels espectacles, una hora abans del començament de la representació.

Preus:

\- PASSPORT, L’ABRAÇADA DELS CUCS, EL PLA I ELS VILLALONGA: 8 € (carnet jove i jubilat 6 €). El CARNET DE TEATRE 2020 serà vàlid per a aquests espectacles.

\- LA MÀQUINA DE RUBE GOLDBERG: 4 €. ANEM AL TEATRE-CAMPANYA CREACIÓ NOUS PÚBLICS: En la compra de 2 localitats, obsequiem amb 1 invitació.

\- OLEA (a la Plaça d’Espanya): accés lliure